предоставена по време на изслушването, проведено на 5 октомври 2018 г. От CEIEB също така заявиха, че никога не са представяли никакви доказателства, че мнозинството от вносителите успешно са намерили алтернативни вериги на доставки без каквото и да е отрицателно въздействие върху техните предприятия.
 (183)
 Въз основа на проучването, представено от CEIEB, Комисията отбеляза, че 21 % от анкетираните са посочили, че ще спрат дейността си, ако бъдат наложени мита. Това означава, че по онова време мнозинството от анкетираните са смятали, че такъв резултат е малко вероятен. Освен това по време на изслушването от 5 октомври 2018 г. от CEIEB са представили информация от името на 15 вносители, четирима от които са заявили, че няма да продължат дейността си, ако бъдат наложени окончателни мерки. Тези четирима вносители са представлявали 8 % от общия оборот на представените 15 вносители. Комисията припомня, че е включила в извадката петима несвързани вносители въз основа на най-големия обем на вноса в Съюза. Комисията направи заключенията си във връзка с въздействието на мерките върху вносителите въз основа на тази представителна извадка. В този конкретен контекст нито един от включените в извадката вносители не е посочил, че ще бъде принуден да преустанови дейността си в случай на налагане на окончателни мерки.
 (184)
 По същата логика Комисията заключи, че ако 33 % от анкетираните в проучването на CEIEB са заявили, че са спрели вноса на електрически велосипеди от КНР, но все още не са намерили алтернативно решение, от това следва, че мнозинството са продължили да внасят от КНР или са намерили алтернативен източник на доставки. Освен това към момента на изслушването със CEIEB от 5 октомври 2018 г. 12 вносители (представляващи 96 % от оборота на 15-те представени вносители) вече са били адаптирали веригата си на доставки или са били в процес на такова адаптиране. Същото наблюдение се отнася и за включените в извадката вносители, проверени от Комисията, и вероятно за вносителите, които са изразили подкрепата си за налагането на мерки.
 (185)
 Поради това Комисията потвърди своите констатации, изложени в съображения 177 — 179.
 (186)
 Освен това от CEIEB заявиха, че Комисията не е оценила адекватно затрудненията и разходите, свързани с адаптирането на веригата на доставки на вносителите, причинени от налагането на мерки, и не е взела предвид положението на малките вносители.
 (187)
 Комисията не е съгласна с това твърдение и се позовава на съображение 180 от настоящия регламент и съображение 242 от регламента за временните мерки, където ясно е посочено неблагоприятното въздействие от налагането на мерки върху малките вносители. Освен това в съображение 243 от регламента за временните мерки Комисията е стигнала до заключението, че налагането на мерки не е в интерес на вносителите. Комисията обаче поддържа констатацията, че това отрицателно въздействие се смекчава от възможността за наличието на подходящ източник на велосипеди от промишлеността на Съюза, от други трети държави и от КНР на справедливи, невредоносни цени, и че то няма да надхвърли положителното въздействие от мерките за промишлеността на Съюза.
 (188)
 Поради липсата на други коментари Комисията потвърди заключенията си, описани в съображение 243 от